《赋得残月似新月》
明代·袁宗道

一钩曾挂暮霞里，半玦还悬晓雾中。醉起忽迷钟早晚，山行误雾峰西东。

从他乌历支干换，且喜蛾眉首尾同。安得人生也似月，苍颇皓首又如童。

作者简介：（1560—1600）荆州府公安人，字伯修。万历十四年会试第一。授编修，官终右庶子。时王世贞、李攀龙主文坛，复古摹拟之风极盛，宗道与弟袁宏道、袁中道力排其说。推崇白居易、苏轼，因名其斋为白苏斋。为文崇尚本色，时称公安体。有《白苏斋类稿》。